প্যান্টি

থাম্ব|সাদা বয়শর্টস পরা একজন মডেল

প্যান্টি হলো নারীদের আঁটোসাঁটো অন্তর্বাস (জাঙিয়া)। এর সাধারণ উপাদানগুলোর মধ্যে রয়েছে একটি ইলাস্টিকযুক্ত কোমরবন্ধনী, যৌনাঙ্গ ঢাকার জন্য একটি ক্রোচ প্যানেল (যা সাধারণত তুলার মতো শোষণকারী কাপড় দিয়ে তৈরি থাকে), এবং পা ঢোকানোর জন্য দুটি অংশ, যা কোমরবন্ধনীর মতোই প্রায়শই ইলাস্টোমার দিয়ে তৈরি হয়। এটি বিভিন্ন উপকরণ দিয়ে তৈরি করা হয়, তবে সাধারণত আরামদায়ক ও বাতাস চলাচলের উপযোগী কাপড়ই বেছে নেওয়া হয়।

প্যান্টি তৈরিতে বিভিন্ন ধরনের উপকরণ ব্যবহৃত হয়, যেমন - তুলা, তরুক্ষীর, লেস , চামড়া, লাইক্রা, মেশ, নাইলন, পিভিসি, পলিয়েস্টার, র-হাইড, সাটিন এবং রেশম। সাধারণত এটি দুটি অংশ (সামনের ও পেছনের) দিয়ে গঠিত হয়, যা ক্রোচ এবং পাশের অংশে সেলাইয়ের মাধ্যমে যুক্ত থাকে। ক্রোচ অংশে প্রায়শই অতিরিক্ত সুরক্ষার জন্য একটি গাসেট (অতিরিক্ত কাপড়) যুক্ত করা হয় এবং এর কোমরবন্ধনী ও পা ঢোকানোর অংশ ইলাস্টোমার দিয়ে তৈরি করা হয়।

 পারিভাষিক শব্দাবলী 

বিভিন্ন দেশে যেমন যুক্তরাজ্য, আয়ারল্যান্ড, দক্ষিণ আফ্রিকা, মালয়েশিয়া, সিঙ্গাপুর এবং অন্যান্য কমনওয়েলথভুক্ত দেশ যেমন অস্ট্রেলিয়া এবং নিউজিল্যান্ডে প্যান্টিকে প্রায়ঃশই 'নিকার' বা 'আন্ডি' বলা হয়, যদিও 'আন্ডি' শব্দটি পুরুষদের জাঙ্গিয়া বোঝাতেও ব্যবহৃত হতে পারে, যেখানে প্যান্টি শব্দটি সাধারণত শুধু নারীদের জাঙ্গিয়া বোঝাতেই ব্যবহৃত হয়। অস্ট্রেলিয়াতে ছেলেদের জাঙ্গিয়া নির্দেশ করতে প্রায়ই আন্ডি শব্দটি ব্যবহৃত হয়। আবার আন্ডি শব্দটি ওখানে নারীদের জাঙ্গিয়া বোঝাতেও অনেকে বলে থাকেন। যুক্তরাষ্ট্র এবং কানাডায় আন্ডির পরিবর্তে প্যান্টি শব্দটিই বেশি চলে।
 ধরন 
প্যান্টি বিভিন্ন ধরনের এবং নকশার বানানো হয়ে থাকে। প্যান্টির ধরণগুলোর মধ্যে রয়েছেঃ
বিকিনি প্যান্টি
 বয়শর্টস
 ক্লাসিক ব্রিফ
 নিয়ন্ত্রণ প্যান্টি বা কন্ট্রোল ব্রিফ
 হাই-কাট প্যান্টি
 হিপ্সটার প্যান্টি
 ট্যাঙ্গা
 জি-স্ট্রিং
 থং

আরও দেখুন
প্যান্টি লাইন
বক্ষবন্ধনী
লাঁজরি

তথ্যসূত্র

বহিঃসংযোগ

বিষয়শ্রেণী:অন্তর্বাস
বিষয়শ্রেণী:লাঁজরি
বিষয়শ্রেণী:নারীদের পোশাক